“Я хачу сказаць яшчэ адну рэч: мы гаварылі пра тое, што з’яўляецца самым важным. Факты ёсць факты, няма пра што спрачацца, было ці не было. Але інтэрпрэтацыя фактаў, справа тэрмінаў, мовы, сімвалаў — гэта тое, пра што можна гаварыць. Палякі, напрыклад, вельмі абурыліся, калі прэзідэнт ЗША Барак Абама ўжыў выраз “польскія канцэнтрацыйныя лагеры”. Але і мы не задумваючыся гаворым пра “Беларускі Катынскі спіс”, альбо гаворым пра “Паўночна-ўсходнія крэсы”. Давайце не будзем гаварыць пра “Беларускі Катынскі спіс”, прыдумаем іншую назву, якая б улічвала пачуцці беларусаў. Я думаю, што якраз справа мовы — гэта ключ для паразумення, дыялогу і поспеху нашай працы”, — адзначыў кіраўнік канцылярыі прэзідэнта Польшчы.